आम आदमी को स्वास्थ्य सुरक्षा के लिए मोदी सरकार की सबसे बड़ी योजना है आयुष्मान भारत। देश की चालीस फ़ीसदी आबादी को किसी भी बीमारी का मुफ़्त इलाज़, नए मेडिकल कॉलेज और अस्पताल खोल कर और ज्यादा डॉक्टर तैयार कर यह संभव है। दरअसल प्रधानमंत्री की इस महत्वाकांक्षी योजना के पीछे भरोसे का कारण उनका गुजरात का अनुभव है। जहाँ पिछले कई सालों से गरीब जरूरतमंदों को बिलकुल मुफ़्त इलाज़ दिया गया है।